Diari Oficial de la Generalitat Valenciana


Sumari del DOGV 3340, del 29-09-1998 (1998/7379)

ORDRE de 19 d'agost de 1998, de la Conselleria d'Agricultura, Pesca i Alimentació, per la qual es reconeix amb caràcter provisional la denominació específica amb indicació geogràfica protegida «Embotit de Requena».
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7379


Data del document
:   19-08-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 19 d'agost de 1998, de la Conselleria d'Agricultura, Pesca i Alimentació, per la qual es reconeix amb caràcter provisional la denominació específica amb indicació geogràfica protegida «Embotit de Requena». [1998/7379]
  
L'elaboració tradicional de productes de la matança, pròpia del medi rural, ha arribat fins als nostres dies amb manifestacions localistes, amb personalitat destacada com ara els embotits de Requena. Els arts utilitzats en el condicionament de les carns i els altres productes derivats del porc, l'especiament i la maduració de les pastes, com també l'embotiment i l'assaonament de les peces, es mantenen vigents llevat d'aquells aspectes en què la salvaguarda de les garanties sanitàries ha imposat formes de procedir d'acord amb la legislació vigent.
  
Aquests procediments i costums, juntament amb les condicions ambientals que influeixen en els processos d'assecament, orejament i acabament dels productes, són determinants en la peculiar qualitat que es tracta de protegir.
  
La Conselleria d'Agricultura, Pesca i Alimentació és conscient de l'interés que, per al col·lectiu d'elaboradors i per al conjunt dels consumidors posseeix l'ordenació del mercat dels productes de qualitat i la seua protecció.
  
Atés que és d'aplicació el Reglament (CEE) número 2.081, del Consell, de 14 de juliol de 1992, referent a la protecció de les indicacions geogràfiques i de les denominacions d'origen dels productes agrícoles i alimenticis, pel qual s'estableixen les prescripcions tècniques i administratives necessàries per a la ratificació d'aquestes figures de qualitat a la Unió Europea, i segons el que es disposa en l'article 84 de la Llei 25/1970, de 2 de desembre, de l'Estatut de la Vinya, del Vi i dels Alcohols, i en virtut de les facultats que tinc atribuïdes,
  
ordene
  
Primer
  
Es reconeix, amb caràcter provisional, a l'efecte de procedir-ne a la reglamentació, la denominació específica amb indicació geogràfica protegida «Embotit de Requena».
  
Segon
  
La denominació protegida es referirà als productes: salsitxa, xoriço, perro, llonganissa, botifarra, güenya i sobrassada, elaborats al terme municipal de Requena.
  
Tercer
  
L'Institut de Qualitat Agroalimentària designarà un consell regulador amb caràcter provisional encarregat de formular el projecte de reglament específic de la denominació.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 d'agost de 1998
  
La consellera d'Agricultura, Pesca i Alimentació,
  
Maria Àngels Ramon-Llin i Martínez